**Názov podujatia***:*3. TEKedu V4 Tradičné ekologické poznatky a nepísaná história:

Od zámeru k aplikáciám – jedlé divo rastúce rastliny

**Organizátori podujatia:**Katedra udržateľného rozvoja a Katedra ekológie FEŠRR SPU v Nitre, Ústav krajinnej ekológie SAV, Centrum ekologického výskumu MTA, Slovenská ekologická spoločnosť pri SAV, Múzeum Podzoboria

**Pozvaný hosť:** Bartosz Dobrodej Krzewiński z Poľska/Slovenska - expert v oblasti jedlých divo rastúcich rastlín

**Typ podujatia**: medzinárodný seminár krajín Vyšehradskej skupiny (V4)

**Miesto konania:** Slovenská poľnohospodárska univerzita v Nitre a Kolíňany

**Termín konania:** 11.máj 2018

**Termín prihlásenia sa a zaslania názvu príspevku**: 15.apríl 2018

**Cieľ podujatia**: Cieľom seminára bude pokračovanie v téme tradičné ekologické poznatky (TEK), v nadväznosti na kurz, ktorý bol úspešne zahájený pred dvoma rokmi. Predmetom seminára budú metódy výskumu, prezentácie prípadových štúdií, ako aj posúdenie možného využitia týchto zdrojov na Slovensku a v krajinách V4. Veľa roľníkov, pastierov a poľnohospodárov má tradičné ekologické poznatky o prírode, ktoré nezískali z kníh, ale z prírody samotnej tým, že viac-menej tradičným spôsobom využívali a využívajú lokálne ekosystémové služby. Tieto poznatky nie sú zastaralé a preto reprezentujú možný model pre rozvoj nových spôsobov využívania zdrojov a ochrany prírody. Výskum TEK vyžaduje špeciálnu metodiku a využitie adekvátnych metód. V tomto roku bude seminár zameraný predovšetkým na jedlé divo rastúce rastliny, zároveň sú vítané aj iné príspevky zamerané na hociktorú oblasť TEK.

**Pre koho je určené podujatie**: Medzinárodný seminár je určený pre vysokoškolských pedagógov, výskumných pracovníkov, odborníkov z praxe, študentov ako aj odbornú a laickú verejnosť.

**Možnosti výstupov:** Vybrané príspevky metodologického charakteru alebo prípadových štúdií budú publikované bezplatne v recenzovanom vedeckom časopise Slovenskej ekologickej spoločnosti pri SAV “Ekologické štúdie”.

**Hlavné témy**:

* metodika výskumu v oblasti tradičných ekologických poznatkov
* prípadové štúdie výskumu tradičných ekologických poznatkov v krajinách Vyšehradskej skupiny
* udržateľné využívanie miestnych zdrojov v podmienkach EU
* tvorba interdisciplinárnej koncepcie ekosystémových služieb
* jedlé divo rastúce rastliny

**Kontaktná osoba**: doc. Ing. Alexander Fehér, PhD., Katedra udržateľného rozvoja, Fakulta európskych štúdií a regionálneho rozvoja, Slovenská poľnohospodárska univerzita v Nitre, Mariánska 10, 949 01 Nitra.